ddrg/super_eurlex huggingface dataset:
vstavi se naslednji odstavek:

„1a. Europol sprejme vse ustrezne ukrepe, s katerimi omogoči, da bo Evropska agencija za mejno in obalno stražo v okviru svojih pristojnosti in za namene Uredbe (EU) 2018/1240 na podlagi sistema javljanja zadetkov imela posreden dostop do podatkov, ki se zagotavljajo za namene iz točke (j) člena 20(2) navedene uredbe, brez poseganja v omejitve, ki bi jih navedla država članica, organ Unije, tretja država ali mednarodna organizacija, ki je informacije zagotovila, v skladu s členom 19(2) te uredbe.

V primeru zadetka Europol začne postopek, v okviru katerega se lahko izmenjajo informacije, ki so privedle do zadetka, v skladu z odločitvijo pošiljatelja informacij Europolu in le, kolikor so podatki, ki so privedli do zadetka, potrebni za opravljanje nalog Evropske agencije za mejno in obalno stražo, povezanih z ETIAS.

Ustrezno se uporabljajo odstavki 2 do 7 tega člena.“
IZVEDBENA UREDBA KOMISIJE (EU) 2018/1494

z dne 8. oktobra 2018

o dvestoenaindevetdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida (1), ter zlasti člena 7(1)(a) in člena 7a(1) Uredbe,

ob upoštevanju naslednjega:

(1) Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.

(2) Odbor za sankcije Varnostnega sveta Združenih narodov je 4. oktobra 2018 sklenil dodati en vnos na seznam oseb, skupin in subjektov, za katere velja zamrznitev sredstev in gospodarskih virov. Prilogo I k Uredbi (ES) št. 881/2002 bi bilo zato treba ustrezno spremeniti.

(3) Da se zagotovi učinkovitost ukrepov iz te uredbe, bi morala ta uredba začeti veljati takoj –

SPREJELA NASLEDNJO UREDBO:

Člen 1 Priloga I k Uredbi (ES) št. 881/2002 se spremeni v skladu s Prilogo k tej uredbi.

Člen 2 Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 8. oktobra 2018 Za Komisijo V imenu predsednika Vodja službe za instrumente zunanje politike

(1) UL L 139, 29.5.2002, str. 9.
petoksamid št. CAS 106700-29-2 št. CIPAC 665

2-kloro-N-(2-etoksietil)-N-(2-metil-1-fenilprop-1-enil) acetamid

≥ 940 g/kg Nečistoče: toluen: največ 3 g/kg

1. december 2018

30. november 2033
Člen 2

Odstopanja od Uredbe (ES) št. 2535/2001

3. Z odstopanjem od člena 8 Uredbe (ES) št. 2535/2001 za uvoz v obdobju med 1. oktobrom in 31. decembrom 2018 ter med 1. januarjem in 30. junijem 2019 v okviru kvot iz odstavka 1 tega člena vlagatelji zahtevkov za uvozna dovoljenja, ki še niso bili odobreni na podlagi členov 8, 9 in 10 Uredbe (ES) št. 2535/2001, med 1. in 8. oktobrom 2018 pri pristojnih organih države članice, v kateri imajo sedež in v kateri so registrirani za namene DDV, vložijo zahtevek za odobritev, ki mu priložijo dokazilo, da so tako v letu 2017 kot 2018 uvozili v Unijo ali iz nje izvozili vsaj 25 ton mlečnih proizvodov, zajetih v poglavju 04 kombinirane nomenklature.
IZVEDBENA UREDBA KOMISIJE (EU) 2018/1217

z dne 6. septembra 2018

o spremembi Izvedbene uredbe (EU) 2016/2080 glede datuma uskladiščenja posnetega mleka v prahu, prodanega z razpisnim postopkom

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1),

ob upoštevanju Izvedbene uredbe Komisije (EU) 2016/1240 z dne 18. maja 2016 o pravilih za uporabo Uredbe (EU) št. 1308/2013 Evropskega parlamenta in Sveta glede javne intervencije in pomoči za zasebno skladiščenje (2) ter zlasti člena 28 Uredbe,

ob upoštevanju naslednjega:

(1) Za določitev količine posnetega mleka v prahu, ki ga zajema razpisni postopek, odprt z Izvedbeno uredbo Komisije (EU) 2016/2080 (3), člen 1 navedene uredbe določa rok, pred katerim mora biti posneto mleko v prahu javno uskladiščeno.

(2) Glede na trenutne razmere na trgu mleka in mlečnih proizvodov z vidika povrnitev cen in visoke stopnje intervencijskih zalog je primerno s spremembo datuma uskladiščenja zagotoviti dodatne količine posnetega mleka v prahu za prodajo.

(3) Izvedbeno uredbo (EU) 2016/2080 bi bilo zato treba ustrezno spremeniti.

(4) Da bi bilo posneto mleko v prahu na voljo za prodajo takoj, bi morala ta uredba začeti veljati dan po objavi v Uradnem listu Evropske unije.

(5) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 V členu 1 Izvedbene uredbe (EU) 2016/2080 se besedilo „1. junijem 2016“ nadomesti z besedilom „1. julijem 2016“.

Člen 2 Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 6. septembra 2018 Za Komisijo V imenu predsednika Phil HOGAN Član Komisije

(1) UL L 347, 20.12.2013, str. 671.

(2) UL L 206, 30.7.2016, str. 71.

(3) Izvedbena uredba Komisije (EU) 2016/2080 z dne 25. novembra 2016 o začetku prodaje posnetega mleka v prahu z razpisnim postopkom (UL L 321, 29.11.2016, str. 45).
(1)

besedilo izjave o varstvu osebnih podatkov, določeno v vzorcu obrazca izjave o podpori na koncu dela A, se nadomesti z naslednjim: „Izjava o varstvu osebnih podatkov: V skladu s Splošno uredbo o varstvu podatkov bodo vaši osebni podatki, predloženi v tem obrazcu, uporabljeni le za podporo te pobude in bodo na voljo pristojnim nacionalnim organom za namene preverjanja in potrjevanja. Pravico imate od organizatorjev te pobude zahtevati dostop, popravek, izbris in omejitev obdelave svojih osebnih podatkov. Organizatorji bodo vaše podatke hranili največ 18 mesecev po datumu prijave predlagane državljanske pobude ali mesec dni po predložitvi pobude Komisiji, odvisno od tega, kaj nastopi prej. Prek te časovne omejitve se lahko vaši podatki hranijo v primeru upravnih ali pravnih postopkov, in sicer za največ teden dni po datumu zaključka teh postopkov. Brez poseganja v vsako drugo upravno ali pravno sredstvo imate pravico, da kadar koli vložite pritožbo pri organu za varstvo podatkov, zlasti v državi članici svojega običajnega prebivališča, kraja dela ali kraja domnevne kršitve, če menite, da so bili vaši podatki nezakonito obdelani. Organizatorji državljanske pobude so upravljavci v smislu Splošne uredbe o varstvu podatkov in z njimi lahko vzpostavite stik s pomočjo podatkov v tem obrazcu. Kontaktni podatki pooblaščene osebe za varstvo podatkov (če obstaja) so na voljo na spletnem mestu te pobude v registru Evropske komisije, kot je navedeno v tem obrazcu. Kontaktni podatki nacionalnega organa, ki prejme in obdela vaše osebne podatke, in nacionalnih organov za varstvo podatkov, so na voljo na: http://ec.europa.eu/citizens-initiative/public/data-protection?lg=sl.“;
(a)

Organizacija DTO ima pravico izvajati naslednje usposabljanje, če je predložila prijavo v skladu s točko DTO.GEN.115: (1) za letala: (a) pouk za licenci LAPL(A) in PPL(A); (b) usposabljanje za letenje za licenci LAPL(A) in PPL(A); (c) usposabljanje za pridobitev ratinga za razrede letal SEP (kopno), SEP (morje) in TMG; (d) usposabljanje za pridobitev dodatnih ratingov: za nočno letenje, akrobatsko letenje, letenje v gorah, vleko jadralnih letal in vleko oglasnih trakov; (2) za helikopterje: (a) teoretični pouk za licenci LAPL(H) in PPL(H); (b) usposabljanje za letenje za licenci LAPL(H) in PPL(H); (c) usposabljanje za pridobitev ratinga za tip enomotornih helikopterjev, pri katerih certificirano največje število sedežev ne presega petih sedežev; (d) usposabljanje za pridobitev ratinga za nočno letenje; (3) za jadralna letala: (a) teoretični pouk za licenci LAPL(S) in SPL; (b) usposabljanje za letenje za licenci LAPL(S) in SPL; (c) usposabljanje za razširitev privilegijev na TMG v skladu s točko FCL.135.S; (d) usposabljanje za dodatne načine vzleta v skladu s točko FCL.130.S; (e) usposabljanje za pridobitev dodatnih ratingov: za akrobatsko letenje, vleko jadralnih letal in letenje z jadralnimi letali v oblakih; (f) usposabljanje za pridobitev ratinga za inštruktorja letenja FI(S); (g) osvežitveni seminar za inštruktorja FI(S); (4) za balone: (a) teoretični pouk za licenci LAPL(B) in BPL; (b) usposabljanje za letenje za licenci LAPL(B) in BPL; (c) usposabljanje za razširitev razreda v skladu s točko FCL.135.B; (d) usposabljanje za razširitev razreda ali skupine v skladu s točko FCL.225.B; (e) usposabljanje za razširitev na privezane balone v skladu s točko FCL.130.B; (f) usposabljanje za pridobitev ratinga za nočno letenje; (g) usposabljanje za pridobitev ratinga za inštruktorja letenja FI(B); (h) osvežitveni seminar za inštruktorja FI(B).
(4)

V skladu s Prilogo V k Sporazumu je Unija spremenila Uredbo (EU) št. 1354/2011 z Uredbo (EU) 2018/562 (6). S spremembo so se povečale količine že obstoječih brezcarinskih kvot za Islandijo za ovčje in kozje meso, ki spadata v tarifni oznaki 0204 in 0210, in odprla se je letna brezcarinska kvota Unije za predelano ovčje meso, ki se uvršča v tarifno podštevilko 1602 90.
UREDBA SVETA (EU) 2018/1070

z dne 26. julija 2018

o spremembi Uredbe (EU) 2017/1970 o določitvi ribolovnih možnosti za nekatere staleže rib in skupine staležev rib, ki se za leto 2018 uporabljajo v Baltskem morju

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 43(3) Pogodbe,

ob upoštevanju predloga Evropske komisije,

ob upoštevanju naslednjega:

(1) Uredba Sveta (EU) 2017/1970 (1) med drugim določa ribolovne možnosti za atlantskega sleda v podrazdelkih ICES 30–31 („stalež atlantskega sleda v Botnijskem zalivu“) v skladu z Uredbo (EU) 2016/1139 Evropskega parlamenta in Sveta (2).

(2) Uredba (EU) 2016/1139 je bila spremenjena z Uredbo (EU) 2018/976 Evropskega parlamenta in Sveta (3) glede staleža atlantskega sleda v Botnijskem zalivu, ob upoštevanju najnovejših znanstvenih informacij, ki jih zagotavlja ICES.

(3) Po tej spremembi Uredbe (EU) 2016/1139 bi se morale ribolovne možnosti za stalež atlantskega sleda v Botnijskem zalivu povečati.

(4) Uredbo (EU) 2017/1970 bi bilo zato treba ustrezno spremeniti.

(5) Glavna sezona za ribolov atlantskega sleda z uporabo mrežnih pasti se začne v mesecu maju. Da bi države članice lahko čim prej dodelile ribolovne možnosti na nacionalni ravni, bi ta uredba morala začeti veljati dan po njeni objavi –

SPREJEL NASLEDNJO UREDBO:

Člen 1 V Prilogi k Uredbi (EU) 2017/1970 se vnos za atlantskega sleda v podrazdelkih ICES 30-31 nadomesti z naslednjim: „Vrsta: atlantski sled Clupea harengus Območje: podobmočji 30–31 (HER/30/31.) Finska 78 351 Švedska 17 215 Unija 95 566 TAC 95 566 Analitski TAC“

Člen 2 Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 26. julija 2018 Za Svet Predsednik G. BLÜMEL

(1) Uredba Sveta (EU) 2017/1970 z dne 27. oktobra 2017 o določitvi ribolovnih možnosti za nekatere staleže rib in skupine staležev rib, ki se za leto 2018 uporabljajo v Baltskem morju, ter spremembi Uredbe (EU) 2017/127 (UL L 281, 31.10.2017, str. 1).

(2) Uredba (EU) 2016/1139 Evropskega parlamenta in Sveta z dne 6. julija 2016 o vzpostavitvi večletnega načrta za staleže trske, sleda in papaline v Baltskem morju ter ribištvo, ki izkorišča te staleže, o spremembi Uredbe Sveta (ES) št. 2187/2005 in o razveljavitvi Uredbe Sveta (ES) št. 1098/2007 (UL L 191, 15.7.2016, str. 1).

(3) Uredba (EU) 2018/976 Evropskega parlamenta in Sveta z dne 4. julija 2018 o spremembi Uredbe (EU) 2016/1139 v zvezi z razponi ribolovne umrljivosti in zaščitnimi ravnmi za nekatere staleže sleda v Baltskem morju (UL L 179, 16.7.2018, str. 76).
2.

identifikacijski podatki za naslednji vnos pod naslovom „Pravne osebe, skupine in subjekti“ se spremenijo: „Jemmah Anshorut Tauhid (JAT) (tudi (a) Jemaah Anshorut Tauhid, (b) Jemmah Ansharut Tauhid, (c) Jem'mah Ansharut Tauhid, (d) Jamaah Ansharut Tauhid, (e) Jama'ah Ansharut Tauhid, (f) Laskar 99). Naslov: Jl. Semenromo number 58, 04/XV Ngruki, Cemani, Grogol, Sukoharjo, Jawa Tengah, Indonezija, telefon: 0271-2167285, e-naslov: info@ansharuttauhid.com. Drugi podatki: (a) ustanovil ga je Abu Bakar Ba'asyir, ki ga tudi vodi; (b) ustanovljen 27. julija 2008 v kraju Solo, Indonezija; (c) povezan s skupino Jemmah Islamiya (JI); (d) spletni naslov: http:/ansharuttauhid.com/. Datum uvrstitve na seznam iz člena 2a(4)(b): 12.3.2012.“ se nadomesti z naslednjim: „Jemmah Anshorut Tauhid (JAT) (tudi (a) Jemaah Anshorut Tauhid, (b) Jemmah Ansharut Tauhid, (c) Jem'mah Ansharut Tauhid, (d) Jamaah Ansharut Tauhid, (e) Jama'ah Ansharut Tauhid, (f) Laskar 99). Naslov: Jl. Semenromo number 58, 04/XV Ngruki, Cemani, Grogol, Sukoharjo, Jawa Tengah, Indonezija, telefon: 0271-2167285, e-naslov: info@ansharuttauhid.com. Drugi podatki: (a) Povezana z Islamsko državo Iraka in Levanta, v Iraku navedena kot Al-Kaida, ki je izvajala napade v Indoneziji; (b) ustanovil ga je Abu Bakar Ba'asyir, ki ga tudi vodi; (c) ustanovljen 27. julija 2008 v kraju Solo, Indonezija; (d) bila povezana s skupino Jemmah Islamiya (JI); (e) spletni naslov: http:/ansharuttauhid.com/. Datum določitve iz člena 2a(4)(b): 12.3.2012.“
(2)

Obdobja odobritve aktivnih snovi dikvat, famoksadon, flumioksazin, metalaksil-M in pimetrozin so bila nazadnje podaljšana z Izvedbeno uredbo Komisije (EU) 2017/841 (3). Obdobja odobritve navedenih snovi bodo prenehala veljati 30. junija 2018. Vloge za obnovitev vključitve navedenih snovi v Prilogo I k Direktivi Sveta 91/414/EGS (4) so bile vložene v skladu s členom 4 Uredbe Komisije (EU) št. 1141/2010 (5).
Alex Kande Mupompa je bil kot guverner province Osrednji Kasai odgovoren za prekomerno uporabo sile, nasilno represijo in izvensodne usmrtitve, ki so jih v tej provinci od avgusta 2016 zagrešile varnostne sile in kongovska nacionalna policija, vključno z uboji na ozemlju Dibaye februarja 2017.

12.

Lambert Mende, minister za komunikacijo in medije ter predstavnik vlade za javnost

Tudi Lambert Mende Omalanga. Datum rojstva: 11.2.1953. Kraj rojstva: Okolo (DR Kongo). Številka diplomatskega potnega lista: DB0001939 (izdan: 4.5.2017 – veljaven do: 3.5.2022). Državljan DR Kongo.

Lambert Mende je od leta 2008 minister za komunikacijo in v tej funkciji odgovoren za uporabo represivne medijske politike v DR Kongo, ki krši pravico do svobode izražanja in obveščanja ter spodkopava sporazumno in mirno rešitev v smeri volitev v DR Kongo. Odlok, ki ga je sprejel 12. novembra 2016, tujim medijskim hišam omejuje oddajanje iz DR Kongo. V nasprotju s političnim dogovorom, sklenjenim 31. decembra 2016 med predsedniško večino in opozicijskimi strankami, je bilo številnim medijskim hišam oddajanje onemogočeno več mesecev. Lambert Mende je v funkciji ministra za komunikacije in medije tako odgovoren za oviranje sporazumne in mirne rešitve v smeri volitev v DR Kongo, tudi z nasiljem, represijo ali pozivanjem k nasilju ali s spodkopavanjem pravne države.
SL Uradni list Evropske unije L 90/61

DELEGIRANA UREDBA KOMISIJE (EU) 2018/542

z dne 22. januarja 2018

o popravku grške jezikovne različice Delegirane uredbe (EU) 2017/86 o načrtu za zavržke pri nekaterih vrstah pridnenega ribolova v Sredozemskem morju

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (1), in zlasti člena 15(6) Uredbe,

ob upoštevanju naslednjega:

(1) Grška jezikovna različica Delegirane Uredbe Komisije (EU) 2017/86 (2) vsebuje napako v členu 4(b)(i), (ii) in (iii), členu 4(c)(i) in (ii), členu 5(2) ter v tabelah iz točk 2 in 3 Priloge pri prevodu vrste rib, kar vpliva na področje uporabe različnih določb navedene uredbe.

(2) Grško jezikovno različico Delegirane uredbe (EU) 2017/86 bi bilo zato treba ustrezno popraviti. Druge jezikovne različice teh napak ne vsebujejo –

SPREJELA NASLEDNJO UREDBO:

Člen 1

(ne zadeva slovenskega jezika)

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 22. januarja 2018 Za Komisijo Predsednik Jean-Claude JUNCKER

(1) UL L 354, 28.12.2013, str. 22.

(2) Delegirana uredba Komisije (EU) 2017/86 z dne 20. oktobra 2016 o načrtu za zavržke pri nekaterih vrstah pridnenega ribolova v Sredozemskem morju (UL L 14, 18.1.2017, str. 4).
SL Uradni list Evropske unije L 81/6

IZVEDBENA UREDBA KOMISIJE (EU) 2018/481

z dne 21. marca 2018

o spremembi Uredbe (ES) št. 1484/95 v zvezi z določitvijo reprezentativnih cen v sektorjih perutninskega mesa in jajc ter za albumine iz jajc

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 183(b) Uredbe,

ob upoštevanju Uredbe (EU) št. 510/2014 Evropskega parlamenta in Sveta z dne 16. aprila 2014 o trgovinskih režimih za nekatero blago, pridobljeno s predelavo kmetijskih proizvodov, in razveljavitvi uredb Sveta (ES) št. 1216/2009 in (ES) št. 614/2009 (2) ter zlasti člena 5(6)(a) Uredbe,

ob upoštevanju naslednjega:

(1) Uredba Komisije (ES) št. 1484/95 (3) določa podrobna pravila za izvajanje sistema dodatnih uvoznih dajatev in reprezentativne cene v sektorjih perutninskega mesa in jajc ter za albumine iz jajc.

(2) Iz rednega spremljanja podatkov, ki so podlaga za določanje reprezentativnih cen za proizvode v sektorjih perutninskega mesa in jajc ter za albumine iz jajc, sledi, da je treba spremeniti reprezentativne cene za uvoz nekaterih proizvodov ob upoštevanju odstopanja cen glede na poreklo.

(3) Uredbo (ES) št. 1484/95 bi bilo zato treba spremeniti.

(4) Ker se mora ta ukrep začeti uporabljati čim prej po objavi posodobljenih podatkov, bi morala ta uredba začeti veljati na dan objave –

SPREJELA NASLEDNJO UREDBO:

Člen 1

Priloga I k Uredbi (ES) št. 1484/95 se nadomesti z besedilom iz Priloge k tej uredbi.

Člen 2

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 21. marca 2018 Za Komisijo V imenu predsednika Jerzy PLEWA Generalni direktor Generalni direktorat za kmetijstvo in razvoj podeželja

(1) UL L 347, 20.12.2013, str. 671.

(2) UL L 150, 20.5.2014, str. 1.

(3) Uredba Komisije (ES) št. 1484/95 z dne 28. junija 1995 o podrobnih pravilih za izvajanje sistema dodatnih uvoznih dajatev in o določitvi reprezentativnih cen v sektorju za perutninsko meso in v sektorju za jajca ter za albumine iz jajc in o razveljavitvi Uredbe št. 163/67/EGS (UL L 145, 29.6.1995, str. 47).
II.

Na seznam iz dela A (Osebe) Priloge II k Uredbi (EU) št. 36/2012 se naslednji vnosi nadomestijo z naslednjim: Ime Podatki za ugotavljanje istovetnosti Razlogi Datum uvrstitve na seznam „56. Ali ( ) Abdullah ( ) (tudi Abdallah) Ayyub ( ) (tudi Ayyoub, Ayub, Ayoub, Ayob) Datum rojstva: 1952; kraj rojstva: Latakija, Sirija. Minister za obrambo, imenovan januarja 2018. Častnik s činom generala sirske vojske, na položaju od maja 2011. Nekdanji načelnik generalštaba sirskih oboroženih sil. Podpira Assadov režim in je odgovoren za zatiranje civilnega prebivalstva v Siriji in izvajanje nasilja nad njim. 14.11.2011 57. Fahd ( ) (tudi Fahid, Fahed) Jasim ( ) (tudi Jasem, Jassim, Jassem) al-Furayj ( ) (tudi Al-Freij) Datum rojstva: 1. januar 1950; kraj rojstva: Hama, Sirija. Nekdanji minister za obrambo. Kot nekdanji vladni minister je soodgovoren za nasilno zatiranje civilnega prebivalstva, ki ga izvaja režim. 14.11.2011 212. Ammar Al-Sharif (tudi Amar Al-Sharif; Amar Al-Charif; Ammar Sharif; Ammar Charif; Ammar al Shareef; Ammar Sherif; Ammar Medhat Sherif) ( ) Datum rojstva: 26. junij 1969; kraj rojstva: Latakija; državljanstvo: sirsko; številka sirskega potnega lista: 010312413; številka izdaje: 002-15-L093534; datum izdaje: 14. julij 2015; kraj izdaje: center Damaska; velja do: 13. julija 2021; nacionalna številka: 060-10276707. Vodilni sirski poslovnež, ki v Siriji posluje na področju bančništva in zavarovalništva ter v gostinskih sektorjih. Ustanovitelj družbe Byblos Bank Syria, glavni delničar družbe Unlimited Hospitality Ltd in član upravnega odbora družb Solidarity Alliance Insurance Company in Al-Aqueelah Takaful Insurance Company 28.10.2016 221. Mohammed (tudi Mohamed, Muhammad, Mohammad) Ramez Tourjman (tudi Tourjuman) ( ) Datum rojstva: 1966; kraj rojstva: Damask, Sirija. Nekdanji minister za informiranje. Kot nekdanji vladni minister je soodgovoren za nasilno zatiranje civilnega prebivalstva, ki ga izvaja režim. 14.11.2016 227. Ahmad al-Hamu (tudi al-Hamo) ( ) Datum rojstva: 1947. Nekdanji minister za industrijo. Kot nekdanji vladni minister je soodgovoren za nasilno zatiranje civilnega prebivalstva, ki ga izvaja režim. 14.11.2016“
(1)

S sistemom registrov se zagotavlja pravilno obračunavanje transakcij na podlagi sistema EU za trgovanje z emisijami (EU ETS), vzpostavljenega z Direktivo 2003/87/ES, ter na podlagi Kjotskega protokola in Odločbe št. 406/2009/ES Evropskega parlamenta in Sveta (2). Registri so standardizirane in zaščitene elektronske podatkovne zbirke, ki vsebujejo splošne podatkovne elemente za spremljanje izdaje, posedovanja, prenosa in preklica ustreznih enot, za zagotavljanje javnega dostopa in primerne zaupnosti ter za preprečevanje prenosov, ki ne izpolnjujejo obveznosti.
(2)

Doda se naslednji del C: „DEL C DODELITEV OCENJEVANJA AKTIVNIH SNOVI, KATERIH ODOBRITEV POTEČE PO 31. DECEMBRU 2021 IN NAJPOZNEJE 31. DECEMBRA 2024 Aktivna snov Država članica poročevalka Država članica soporočevalka 1,4-dimetilnaftalen AT PL Acekvinocil DE NL Adoxophyes orana GV, sev BV-0001 DE FR Ametoktradin DE NL Aminopiralid FI DK Amisulbrom EL FI Askorbinska kislina NL FR Aureobasidium pullulans (seva DSM 14940 in DSM 14941) AT DE Bacillus firmus, sev I-1582 FR DK Bacillus pumilus sev QST 2808 IT NL Benalaksil-M PT IT Benzovindiflupir FR AT Biksafen CZ BE Candida oleophila sev O SI DE Klorantraniliprol IE DE Ciflumetofen ES AT Dinatrijev fosfonat FR EL Emamektin NL SI Esfenvalerat AT PT Evgenol ES EL Fenpirazamin LV LT Flubendiamid EL AT Flumetralin HU EL Fluopiram AT HR Fluksapiroksad FR EL Geraniol ES EL Halosulfuron metil IT PL Virus jedrne poliedričnosti Helicoverpa armigera (HearNPV) EE FR Ipkonazol BE FR Izopirazam NO EL Lambda-cihalotrin SE FR Maltodekstrin IE FR Mandipropamid AT PT Metaflumizon SE EL Metam (vključno z Metam-kalijem in Metam-natrijem) BE ES Metobromuron FR NO Metsulfuron-metil DK SE Olje pomarančevca FR CZ Paecilomyces fumosoroseus sev Fe9901 PL NL Penflufen PL IE Pentiopirad SE CZ Fosfan ES DE Kalijevi fosfonati (staro ime kalijev fosfit) FR EL Prosulfuron FR SK Pseudomonas sp. sev DSMZ 13134 NL BG Piridalil NL BE Piriofenon LV EL Piroksulam DK FI S-abscizinska kislina NL DK Sedaksan FR AT Natrijev srebrov tiosulfat NL LV Spinetoram HR ES Spiromesifen IT AT Spirotetramat AT NO Virus jedrne poliedričnosti spodoptera littoralis EE FR Streptomyces lydicus WYEC 108 NL DE Tembotrion AT FR Tienkarbazon FR EL Timol ES EL Trichoderma asperellum (sev T34) SE IT Trichoderma atroviride sev I-1237 IT SK Valifenalat (staro ime valifenal) HU SI Rumeni mozaični virus bučk, šibek sev DK AT“